TVB劇集《逆天奇案2》昨晚(17日)一集講述歷盡不幸的阿蘭(梁小冰飾)最終接受徐仁達(陳嘉輝飾)追求譜黃昏戀,仁達從前是阿蘭哥哥幫派中的小混混,暗戀了阿蘭30多年,直到重遇阿蘭終鼓起勇氣表白。豈料,仁達突然捲入一單藏槍案而被警方扣查。六神無主的阿蘭向曾愧對自己的莫Sir(李國麟飾)求助,莫Sir在公在私決定動用O記接手案件,惜未能尋獲對仁達有利證據。阿蘭最終決定犧牲自己,為仁達頂罪。
梁小冰與丈夫陳嘉輝相隔23年再合作,第4次飾演戀人。她表示兩人默契依舊︰「我哋會喺屋企對好晒對白,但唔會排戲,因為到現場先演會撞到個火花出嚟。我好多謝佢,佢係睇住你嘅情緒再去交對白,例如會睇住你啲眼淚流晒落嚟,佢先去下一Part,冇一個拍檔係可以事隔咁多年,個默契都仲可以喺度。佢好有紀律,唔止準時仲會早到,所有對白都記到滾瓜爛熟。佢係一個好好先生,唔鍾意同人鬧交,同所有人都交流得好好,好似鍾嘉欣、蘇玉華、陳瀅、蔣家旻佢哋見到我都會話『你老公好正,真係一個好好嘅對手』,我真係覺得好幸福。」
陳嘉輝在《逆天2》飾演的仁達是一位癡心情長劍,對阿蘭呵護備至,現實中的他也是一名「愛妻號」。梁小冰開心分享︰「我老公好玩得,每日起身都會話『你好靚喎』,結婚20幾年都係咁,講嘢好甜,就算我捲到個頭好似包租婆咁,佢都話『點解可以咁靚』。我性格係一有問題就會講晒出嚟,佢就叫我慢慢講、唔好嬲,同埋叫我可以用另一種方式表達,例如喺最嬲時唔好講嘢,寫出嚟。以前我就寫晒喺張紙上,寫完幾千字都已經唔嬲啦,依家就轉用WhatsApp。我哋依家唔使講嘢都知大家諗咩,唔使咁多說話同溝通,呢個就係默契。」
談到其角色幾乎場場喊,梁小冰說:「差唔多全部一Take過,最主要係入片場時已經進入個情緒,一個演員必須具備嘅技能就係共情,咁樣你先可以代入到個角色,有好多嘢你冇可能現實生活上經歷到,做演員好玩就係呢啲囉!」昨晚一集尾聲,客串演出記者的鄒凱光為一單槍擊案提供了新線索,令黃智賢飾演的Nic Sir疑成功找到還嘉輝哥清白的關鍵證據。